ທ່ານໂອບາມາ ຮຽກຮ້ອງໃຫ້ເລີ້ມຕົ້ນໃໝ່ ໃນຄວາມສັມພັນ ກັບຊາວມຸສລິມ
ຂ່າວສຳຄັນອື່ນໆ: ມີການຮັກສາຄວາມປອດພັຍຢ່າງເຄັ່ງ ຄັດ ທີ່ຈະຕຸຣັດ ທຽນອັນເໝິນ ເນື່ອງໃນໂອກາດວັນຄົບ ຮອບ 20 ປີ; ນັກຂ່າວອະເມຣິກັນ ຈະຖືກນຳໂຕຂຶ້ນສາ
ປະທານາ ທິບໍດີ ສະຫະຣັດ ທ່ານ BARACK OBAMAໄດ້ຮຽກຮ້ອງ ໃຫ້ເລີ້ມຕົ້ນໃໝ່ ໃນຄວາມສັມພັນ ລະຫວ່າງ ສະຫະຣັດ ແລະ ຊາວມຸສລິມທີ່ມີ ຈຳນວນ 1 ພັນລ້ານຄົນ ໃນໂລກ ໂດຍເວົ້າວ່າ ວົງຈອນ ແຫ່ງ ຄວາມລະແວງ ສົງສັຍແລະ ຄວາມບາດໝາງ ຕ້ອງຍຸຕິລົງ ໃນຄຳປາສັຍ ທີ່ມະຫາ ວິທຍາລັຍ ກຸງໄຄໂຣໃນວັນພະຫັດ ມື້ນີ້ ທ່ານ OBAMA ກ່າວວ່າ ພວກຫົວຮຸນ ແຮງຈັດ ໄດ້ສວຍໃຊ້ ການສ້າງຄວາມເຄັ່ງຕຶງ ລະຫວ່າງ ຊາວມຸສລິມ ແລະ ປະເທດ ຕາເວັນຕົກ ທ່ານກ່າວວ່າ ສະຫະຣັດແລະ ໂລກມຸສລິມ ຕ້ອງໄດ້ ດຳເນີນງານ ຮ່ວມກັນ ເພື່ອປະເຊີນໜ້າ ກັບພວກຫົວຮຸນແຮງຈັດ ໃນທຸກໆດ້ານ ທ່ານ OBAMA ໄດ້ໃຫ້ຂໍ້ສັງເກດ ກ່ຽວກັບ ແຜນການຂອງທ່ານ ທີ່ຈະຖອນ ທະຫານ ອະເມຣິກັນ ອອກຈາກ ອີຣັກ ແລະ ປະປ່ອຍໃຫ້ ອີຣັກເປັນຂອງປະຊາຊົນ ຊາວອີຣັກເອງ ທ່ານເວົ້າວ່າ ສະຫະຣັດ ຢ່າກໃຫ້ ກຳລັງ ທະຫານຂອງຕົນ ໃນອັຟການິສຖານ ກັບຄືນ ປະເທດ ຄືກັນ ແຕ່ທ່ານເວົ້າວ່າ ທ່ານມີຄວາມໝາຍໝັ້ນ ຕັ້ງໃຈ ທີ່ຈະ ສືບຕໍ່ ການຕໍ່ສູ້ ຕ້ານຢັນ ກັບພວກ ຫົວຮຸນແຮງຈັດທີ່ນັ້ນ ທີ່ມີຄວາມ ຕັ້ງໃຈ ຈະສັງຫານ ຊາວອະເມຣິກັນ ແລະອື່ນໆ ນັກຂ່າວ ອະເມຣິກັນ 2 ຄົນ ກຳລັງ ປະເຊີນກັບ ການຖືກ ດຳເນີນຄະດີໃນ ເກົາຫລີເໜືອ ໃນຂໍ້ຫາ ເຂົ້າເມືອງ ຜິດກົດ ໝາຍ ແລະທຳການ ເຄື່ອນໄຫວທີ່ເປັນປໍຣະປັກ ຕໍ່ປະເທດ ດັ່ງກ່າວ ຄອບຄົວ ຂອງພວກ ນັກຂ່າວ ທັງສອງຢູ່ສະຫະຣັດ ໄດ້ຮ້ອງຂໍ ໃຫ້ມີການ ຜ່ອນຜັນໂທດ ແຕ່ການ ດຳເນີນຄະດີ ອາດຈະສົ່ງບຸກຄົນ ທັງສອງ ໄປເຂົ້າຄ້າຍ ສັພທຸກ ອອກແຮງງານ ດົນເຖິງ 10 ປີ ກໍໄດ້ ອົງການຂ່າວ ສູນກາງ ຂອງ ເກົາຫລີເໜືອ ລາຍງານ ໃນມື້ນີ້ວ່າ ການດຳເນີນ ຄະດີຈະເລີ້ມຂຶ້ນ ໃນຕອນບ່າຍ 3 ໂມງ ຕາມເວລາທ້ອງຖິ່ນ ນັກຂ່າວ ທັງສອງ ຄືນາງ EUNALEE ແລະນາງ LAURA LING ທີ່ເຮັດວຽກ ໃຫ້ໂທຣະພາບ CURRENT ໄດ້ຖືກຈັບ ຂະນະທີ່ພວມລາຍງານຂ່າວ ໃກ້ໆຊາຍແດນ ເກົາຫລີເໜືອ ກັບຈີນ ການດຳເນີນ ຄະດີ ຈະມີຂຶ້ນທີ່ສານສູງແຫ່ງ ນຶ່ງຂອງເກົາຫລີເໜືອ ບຸກຄົນ ທັງສອງ ໄດ້ຖືກ ທະຫານຍາມ ຊາຍແດນເກົາຫລີເໜືອ ຈັບ ໃນວັນທີ 17 ມີນາ ປີນີ້ ຂະນະທີ່ພວມ ທຳການ ຄົ້ນຄວ້າເອົາຂ່າວ ກ່ຽວກັບ ພວກອົພຍົບ ທີ່ຫລົບໜີ ອອກມາຈາກ ເກົາຫລີເໜືອ ພວກທີ່ເຫັນ ເຫດການ ຢູ່ນະຄອນ ຢ່າງກຸ້ງກ່າວວ່າ ເຈົ້າໜ້າທີ່ໄດ້ຈັບກຸມ ບຸກຄົນ ກຸ່ມນ້ອຍໆ ກຸ່ມນຶ່ງ ທີ່ທຳການ ປະທ້ວງ ເປັນ ເວລາສັ້ນໆ ຢູ່ນອກສະຖານທູດ ສະຫະຣັດ ໃນວັນພະຫັດ ມື້ນີ້ ແມ່ຍິງ ສອງຄົນ ແລະເດັກນ້ອຍ ບໍ່ຕ່ຳກວ່າ3 ຄົນ ໄດ້ພາກັນຢືນ ຢູ່ຕໍ່ໜ້າ ສະຖານທູດ ສະຫະຣັດ ແລະຖືປ້າຍ ຮຽກຮ້ອງໃຫ້ປ່ອຍສາມີ ຂອງແມ່ຍິງ ຄົນນຶ່ງ ໃນສອງຄົນນັ້ນ ທີ່ໄດ້ຖືກ ຣັຖບານ ທະຫານມຽນມາຈັບໄປ ໂຄສົກ ຄົນນຶ່ງ ຂອງ ສະຖານທູດ ສະຫະຣັດ ກ່າວວ່າ ບໍ່ມີຈຸດປະສົງທາງດ້ານການເມືອງ ຢູ່ເບື້ອງຫລັງ ການປະທ້ວງ ໃນເທື່ອນີ້ ໂຄສົກເວົ້າວ່າຜູ້ຄົນຈຸນີ້ ໄດ້ໜີໄປ ຫລັງຈາກ ທຳການປະທ້ວງ ເປັນເວລາ 15 ນາທີ ໂດຍປາສຈາກເຫດຮ້າຍໃດໆ ແລະໄດ້ຖືກຈັບໄປ ກະຊວງພາຍໃນ ຂອງ ອີຣັກ ກ່າວວ່າ ມີ 9 ຄົນ ເສັຽຊີວິດ ແລະ 31 ຄົນບາດເຈັບ ໃນການ ວາງຣະເບີດ ໃສ່ຮ້ານ ກາເຟ ແຫ່ງນຶ່ງ ທີ່ນະຄອນຫລວງ ຂອງອີຣັກ ເຈົ້າໜ້າທີ່ ກະຊວງ ກ່າວວ່າ ຣະເບີດ ໄດ້ແຕກຂຶ້ນ ໃນຕອນເດິກ ຂອງຄືນ ວັນພຸດທີ່ຄຸ້ມໆນຶ່ງ ຊຶ່ງປະຊາຊົນ ສ່ວນໃຫຍ່ ນັບຖື ສາສນາ ອິສລາມ ນິກາຍຊີໄອທ໌ ທາງພາກຕາເວັນຕົກ ສຽງໃຕ້ ຂອງ ນະຄອນຫລວງ ແບັກແດັດ ເຖິງແມ່ນ ໄດ້ເກີດຄວາມ ຮຸນແຮງເມື່ອໄວໆມານີ້ ກໍຈິງ ແຕ່ຣັຖບານ ອີຣັກ ກ່າວວ່າ ຈຳນວນ ພວກທີ່ ບາດເຈັບລົ້ມຕາຍ ໄດ້ຫລຸດລົງ ສູ່ຣະດັບ ຕ່ຳສຸດ ໃນເດືອນແລ້ວນີ້ ສົມທຽບກັບ ເດືອນເມສາຜ່ານມາ ຊື່ງເປັນເດືອນນື່ງທີ່ນອງເລືອດ ທີ່ສຸດ ລາຍງານ ທີ່ນຳອອກເຜີຍແຜ່ ໃນມື້ວັນອາທິດ ຜ່ານມາ ແຈ້ງວ່າ ມີຊາວອີຣັກ 165 ຄົນ ຮວມທັງ ພົລເຮືອນ134 ຄົນ ໄດ້ເສັຽຊີວີດ ຍ້ອນຄວາມ ຮຸນແຮງ ທີ່ພົວພັນ ກັບການກໍ່ ກະບົດໃນເດືອນ ພຶສພາ ຂນະທີ່ ໃນເດືອນ ເມສາ ມີຜູ້ເສັຽຊີວິດ ທັງໝົດ 355 ຄົນ ເຈົ້າໜ້າທີ່ ປາກິສຖານ ກ່າວວ່າ ພວກນັກຮຽນ ແລະນາຍຄຣູ ທີ່ຖືກພວກທາລີ ບານລັກພາໂຕໄປໃນຕົ້ນອາທິດນີ້ ໄດ້ຖືກປ່ອຍ ເປັນອິສຣະແລ້ວ ເຈົ້າໜ້າທີ່ ເວົ້າວ່າ ພວກນັກຮຽນ 46 ຄົນ ແລະນາຍຄຣູ 2 ຄົນ ໄດ້ຖືກປ່ອຍຫລັງຈາກ ພວກຜູ້ນຳ ອະວຸໂສ ຂອງຊົນເຜົ່າ ໄດ້ທຳການ ເຈຣະຈາ ກັບພວກ ທາລີບານ ເຈົ້າໜ້າທີ່ ຂອງກຸ່ມ ທາລີບານ ແຈ້ງໃຫ້ ອົງການຂ່າວຝຣັ່ງ ຊາບວ່າ ໂຕປະກັນໄດ້ຖືກປ່ອຍ ກໍເພື່ອ ເຫັນແກ່ ສັນຕິພາບ ຢູ່ໃນຂົງເຂດ ການເຄື່ອນໄຫວ ທີ່ວ່ານີ້ມີຂຶ້ນ ຫລັງຈາກ ໄດ້ມີລາຍງານຂ່າວ ທີ່ບໍ່ຖືກຕ້ອງ ກ່ຽວກັບ ການບຸກ ເຂົ້າໄປຊ່ອຍພວກນັກຮຽນ ແລະນາຍຄຣູ ອອກມາ ໃນມື້ນີ້ ເຊ່ນກັນ ທ່ານ RICHARD HOLBROOKEທູດພິເສດ ຂອງ ສະຫະຣັດ ຮັບຜິດຊອບ ກ່ຽວກັບ ເຣື່ອງ ອັຟການິສຖານ ແລະ ປາກິສຖານໄດ້ເດີນທາງ ໄປຢ້ຽມ ພວກອົພຍົບ ທີ່ຫລົບໜີ ການສູ້ຣົບ ຣະຫວ່າງ ທະຫານ ປາກິສຖານກັບພວກ ກອງໂຈນ ທາລີບານ ໃນມື້ວານນີ້ ຫຼັງຈາກ ໄດ້ເຈຣະຈາ ຫາຣືກັບປະທານາທິບໍດີ ປາກິສຖານ ທ່ານ ASIF ALI ZARDARI ທີ່ນະຄອນຫລວງ ອິສລາມາບັດແລ້ວທ່ານ HOLBROOKE ກ່າວວ່າ ສະຫະຣັດ ໄດ້ຮັບປາກ ທີ່ຈະໃຫ້ເງິນ ເພີ້ມຕື່ມ 200ລ້ານໂດລາ ແກ່ປາກິສຖານ ເພື່ອຊ່ອຍ ພວກອົພຍົບ 2 ລ້ານ 5 ແສນຄົນທີ່ໄດ້ຫລົບໜີ ການສູ້ຣົບກັນ ເມື່ອໄວໆມານີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ